Diari Oficial de la Generalitat Valenciana


Sumari del DOGV 2466, del 09-03-1995 (1995/834060)

ORDRE de 14 de febrer de 1995, de la Conselleria de Sanitat i Consum, per la qual modifica l'Ordre de 22 de març de 1994, per la qual aprova diverses delegacions d'atribucions en matèria de personal a favor de diferents òrgans de la Conselleria de Sanitat i Consum.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/14/(1)/dof/vci/html**

### Dades del document

Número de DOGV
:   2466

Data del DOGV
:   09-03-1995

Secció del DOGV
:   DISPOSICIONS GENERALS

Número del document
:   1995/834060


Data del document
:   14-02-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 14 de febrer de 1995, de la Conselleria de Sanitat i Consum, per la qual modifica l'Ordre de 22 de març de 1994, per la qual aprova diverses delegacions d'atribucions en matèria de personal a favor de diferents òrgans de la Conselleria de Sanitat i Consum.   
Per Ordre de 22 de març de 1994, es va delegar el director per a la Gestió de Personal per al nomenament o la contractació temporal del personal necessari per a cobrir llocs bàsics vacants i per atendre situacions extraordinàries i urgents d'acumulació de tasques.  
Raons d'eficàcia i de descentralització, així com la publicació del Decret 179/1994, de 19 d'agost, del Govern Valencià, pel qual aplica l'article 61 del Text Refós de la Llei d'Hisenda Pública de la Generalitat Valenciana, respecte a la funció interventora en la modalitat de fiscalització limitada, aconsella modificar la delegació de competències.  
Per tot això, a l'empara del que disposa l'article 68 de la Llei 5/1983 de 30 de desembre, del Govern Valencià, i l'article 5, 11) del Decret 37/1994, de 21 de febrer, del Govern Valencià, pel qual aprova el reglament orgànic i Funcional de la Conselleria de Sanitat i Consum,  
DECRETE   
Article primer  
S'afegeix la lletra h) a l'apartat tres de l'article quart de l'Ordre de 22 de març de 1994:  
«h) El nomenament o la contractació temporal i el cessament de personal necessari per cobrir llocs bàsics vacants i per atendre les situacions extraordinàries i urgents d'acumulació de tasques, amb l'autorització prèvia del director general del Servei Valencià de Salut».  
Article segon  
S'afegeix la lletra l) a l'apartat dos de l'article cinquè de l'Ordre de 22 de març de 1994:  
«l) El nomenament o la contractació temporal i el cessament del personal necessari per cobrir llocs bàsics vacants per atendre les situacions extraordinàries i urgents d'acumulació de tasques, amb l'autorització prèvia del director general del Servei Valencià de Salut».  
DISPOSICIó DEROGATòRIA  
Allò que disposa la lletra b) de l'article segon de l'Ordre de 22 de març de 1994 queda derogat.  
DISPOSICIó FINAL  
Aquesta ordre vigirà l'endemà de la publicació en el Diari Oficial de la Generalitat Valenciana.  
València, 14 de febrer de 1995  
El conseller de Sanitat i Consum,  
JOAQUíN COLOMER SALA


Còpia Permalink ELI